Vermeende stropery-baasbrein weer aangekeer | Maroela Media
Vermeende stropery-baasbrein weer aangekeer
Dawie Groenewald doen na verwagting Vrydag aansoek om borgtog. (Foto: SA Polisie)
Meer as 'n dekade nadat Dawie Groenewald op renosterstropery-verwante aanklagte in hegtenis geneem en op borgtog vrygelaat is, is hy Woensdag weer aangekeer.
Die 53-jarige Groenewald en sy medebeskuldigde, Schalk Steyn (48), is volgens die Valke in hegtenis geneem terwyl hulle 19 renosterhorings in twee bakkies vervoer het.
Kol. Katlego Mogale, woordvoerder van die Valke, sê die twee het Donderdag in die Nelspruit-landdroshof verskyn op aanklag van die onwettige besit en verkoop van renosterhorings.
Die twee is aangekeer tydens 'n multi-dissiplinêre ondersoek wat ingesluit het die Valke, 'n intelligensie-eenheid wat wildsmokkelary ondersoek en die private sektor.
"Die twee het 19 renosterhorings ter waarde van R2,6 miljoen tydens hul inhegtenisneming by hulle gehad. Daar is beslag gelê op die horing en die twee voertuie waarin dit vervoer is, is geskut," sê Mogale.
Hulle verskyn na verwagting later vandag in die hof waar hulle sal aansoek doen om borgtog.
Die ondersoek om vas te stel of die verdagtes verbind kan word met misdade wat verband hou met die Wet op Bedreigde Spesies duur intussen voort.
Groenewald, 'n vermeende stropery-baasbrein, staan ook in die hooggeregshof tereg op 'n menigte aanklagte wat insluit rampokkery, geldwassery, die onwettige jag van renosters en handel in renosterhoring.
Hy is in 2010 saam met verskeie ander mense, onder wie 'n helikoptervlieënier, veeartse en beroepsjagters, in hegtenis geneem en later op borgtog vrygelaat.
Die saak sloer egter al jare lank en is vroeër vanjaar vir die soveelste keer uitgestel.
Covid-19-statistieke: Meer as 6 miljoen nou ingeënt
Dit gaan so met misdadigers in ons land. Alles word uitgestel, dan word kinders net weer verkrag, korrupsie gaan voort en renosters sterf. Hierdie man moes nóóit borg gekry het nie. Maar in SA sloer alles. Elektrisiteit, potholes, skoon water, munisipaliteite, skole, inentings, hospitale, weermag, polisie en die regering.
Bêre hom nou en kry klaar. Dit lyk nie of hy ore het nie.
Hoekom moet die mans kan aansoek doen vir borgtog……?
Dit is herhaalde oortredings, en sodra hy borg kry gaan hy defnitief nog bewyse vernietig….
Kriminele gemors moet toegesluit word.
Die menere moet toegesluit word en dan kan sleutels maar verlore raak. Die vermetelheid verdien klaar n swaar tronkstraf.